LHดันกำไรพุ่งกระฉูดขายตึกตั้งกองอสังหา
LH เดินหน้าสร้างกำไรมหาศาล ขายทรัพย์สินไม่ใช่ธุรกิจหลัก ใช้อพาร์ตเมนต์ตั้งกองทุนอสังหาริมทรัพย์
21 ส.ค. 2554

LH เดินหน้าสร้างกำไรมหาศาล ขายทรัพย์สินไม่ใช่ธุรกิจหลัก ใช้อพาร์ตเมนต์ตั้งกองทุนอสังหาริมทรัพย์ 
นายอดิศร ธนนันท์นราพล รองกรรมการผู้จัดการ บริษัท แลนด์ แอนด์ เฮ้าส์ (LH) เปิดเผยว่า ภายหลังจากการขายหุ้นในบริษัท บางกอก เชน ฮอสปิทอล (KH) จำนวน 24.99% ให้กับบริษัท โรงพยาบาลบำรุงราษฎร์ (BH) ทางบริษัทมีแผนจะขายสินทรัพย์หรือธุรกิจที่ไม่ใช่ธุรกิจหลักออกไปเพิ่มเติม เช่น อาคารบางแห่ง เพราะราคาได้ปรับตัวเพิ่มขึ้นทุกปี แต่ปัจจัยหลักที่จะตัดสินใจขายขึ้นอยู่กับว่าสามารถสร้างผลตอบแทนที่ดีได้ระดับใด 
ทั้งนี้ นักวิเคราะห์คาดว่า LH จะมีกำไรจากการขายหุ้น KH ประมาณ 2,000 ล้านบาท ในไตรมาสแรกปีนี้
“ผลจากการขายธุรกิจที่ไม่ใช่ธุรกิจหลักออกไปจะทำให้ปีนี้บริษัทมีกำไรเติบโตแบบก้าวกระโดดจากปีก่อนที่มีกำไรสุทธิอยู่ที่ 3,971.16 ล้านบาท ส่วนรายได้จะเติบโต 30% จากปีก่อนที่ทำได้ 18,946.66 ล้านบาท เนื่องจาก 2 เดือนแรกของปีนี้ ยอดจองบ้านเติบโตกว่างวดเดียวกันปีก่อน 15-20% โดยกำลังซื้อยังดีอยู่แม้ว่าทิศทางดอกเบี้ยขาขึ้น”
ขณะเดียวกันปีนี้บริษัทสนใจจะออกและเสนอขายกองทุนอสังหาริมทรัพย์ โดยนำทรัพย์ประเภทอพาร์ตเมนต์แต่ยังไม่มีรายละเอียดว่ากี่แห่ง ส่วนวัตถุประสงค์หลักเพื่อเป็นการปรับพอร์ต และนำเงินไปลงทุนในอสังหาริมทรัพย์อื่นเพิ่ม เช่น ที่ดิน เป็นต้น และในไตรมาส 3 จะออกหุ้นกู้วงเงิน 1,0002,000 ล้านบาท 
ก่อนหน้านี้ มีข่าวว่าบริษัทจะจัดตั้งกองทุนอสังหาริมทรัพย์ประมาณ 1.5 หมื่นล้านบาท
ด้านราคาหุ้น LH ปิดที่จุดสูงสุดของวันที่ 6.40 บาท บวก 0.30 บาทหรือ 4.92%